શાંતાએ વિક્રમ સાથે ઘર માંડ્યાને બાર બાર વર્ષ થઇ ગયા પણ ઘરે ઘોડિયું ન બંધાયું, સાસુ સસરા તો હતા નહીં કે મેણા મારે છતાં ગામના મોઢે થોડું ગળણું બંધાય, પણ આ બધાથી પર વિક્રમ શાંતાને અનહદ ચાહતો. ગામડાનો માણસ એટલે પ્રેમને વ્યક્ત કરવામાં તે ઘણીવાર રુક્ષતાનો પણ સહારો લેતો અને આ જ રુક્ષતા શાંતાને બહુ ગમતી. તે બંનેના પ્રેમના સાક્ષી ઘરના બારી-બારણા, દીવાલો અને વાડીના બંને ઘટાદાર આંબા હતા.